recursal/SuperWikiNEXT-32B huggingface dataset:
**Германите** се група на народи кои имаат индоевропско потекло. Германските племиња во текот низ историјата ја населиле Западна Европа, Северна Европа и Североисточна Европа. Германите зборувале на послични дијалекти од старогерманскиот јазик.

Се смета дека појавувањето на германските племиња како етнос се случило во времето на бронзената доба или најдоцна во времето на железната доба. Германските племиња потекнуваат од јужна Скандинавија и Северна Германија кои започнале со своето населување кон југ, исток и запад во 1 век п.н.е. Тие влегле во контакт со келтските племиња во Галија како и со персиските, балтичките и словенските во Источна Европа. Многу малку е познато за раната историја на германите. Она кое е познато е нивните воени конфликти со Римското Царство.

Во времето на римскиот цар Октавијан Август и под раководство на римскиот генерал Публиј Квинтилиј Вер започнала Битката за заземање на германските територии, кои се простирале од реката Рајна до Урал. Во тоа време германите се запознале за првпат и со римската тактика и нивното воено искуство, но и покрај големината на Римското Царство, тие успеале да ја задржат својата идентичност. Во 9 година германите им нанеле голем пораз на генерал Публиј Квинтилиј Вер во битка на Тевтобургската планина. Според легендата, императорот Октавијан Август долго време не можел да се помири со поразот, имајќи секојдневни кошмари. Териториите на кои се наоѓа денешна Германија останале надвор од границите на Римското Царство. Во околу 100 година, германите се населиле по Дунав и Рајна, зазимајќи голем дел од територијата на денешна Германија. Во 3 век веќе се појавиле голем број на германски племиња, од кој најпознати биле: алемани, франки, чати, саксонци и други. Во 260 година, германските племиња започнале да ја преминуваат својата граница, зазимајќи некои територии од Римското Царство.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85089395
* GND: 4020378-5
* BNF: cb11953040v (податоци)
* HDS: 008026
* NDL: 00562422
* NKC: ph117581

 |

 |
За други значења на поимот, погл. Герман.

**Герман** — средновисока планина во крајниот североисточен дел на Македонија, помеѓу котлината Славиште на југ, долината на Пчиња на север, планината Козјак од запад и масивот Билино од исток.. Највисок врв е Модра Глава (Герман) (1.390 м н.в). Височината на главното било кое има правец на протегање сз–ји е изедначена на околу 1.300 м, а само наместа се издигаат височинки. Во наведениот правец тоа е долго 9 км. Припаѓа на Родопскиот планински систем, односно таа е од тип на стара грамадна планина. Геолошкиот состав е претставен со: гнајсеви, микашисти, зелени шкрилци и др. Неговите страни се дисецирани со голем број речни текови. Планината е сиромашна со шумска вегетација, поради што се активни рецентните ерозивни процеси. Во највисоките делови е сместено селото Герман..

Наводи
------

1. ↑  Marković, Jovan Đ (1968). *Fizička geografija Jugoslavije* (2. изд.). Naučna knjiga.
2. ↑  Стојмилов, Александар (2011). *Географија на Република Македонија*. Скопје: Универзитет за туризам и менаџмент. стр. 63.
3. ↑  Географско друштво на СР Македонија (1989). *Географски разгледи* (27-30. изд.). Скопје: Друштво.
Езерото Идро Италија
**Езерото Идро** е италијанско предалпско езеро со глацијално потекло сместено во голема мера во рамките на провинцијата Бреша ( Ломбардија ) и делумно во Трентино .

На 368 м надморска височина е највисокото од ломбардските предалпски езера. Езерото се храни главно од водите на реката Чизе; таа река е и нејзин единствен емисар. Има површина од 11,4км² и максимална длабочина од 122 м.

Езерото е опкружено со пошумени планини. Крајбрежјето на околу 24 км се дели меѓу четири комуни: Идро ( *фразиони* Кроне и Белпрато), од каде што езерото го добило името, Анфо, Баголино ( *фраз.* Понте Кафаро) и Бондоне ( *фраз.* Бајтони).

Езерото Идро моментално се соочува со сериозни проблеми на еутрофикација кои произлегуваат од отсуството на соодветни канализациски системи и користењето на неговите доводни води за наводнување и производство на хидроенергија: тоа станало место на судир меѓу интересите на животната средина, земјоделството и електричната индустрија.

Името потекнува од легендарното чудовиште (Идра) кое наводно живеело таму

Поврзано
--------

* Италијански езера
* Список на езера во Италија

Наводи
------

* Архивирано на 11 мај 2016 г.
* Salviamo il lago d'idro (in Italian)
**Вардар. Независен македонски неделник** бил весник на македонската емиграција во Бугарија. Негов уредник бил Васил Пундев и излегувал во перодот помеѓу 1929 до 1930 година во Софија како легален орган на протогеровисткото крило на Внатрешната македонска револуционерна организација. *Вардар* е создаден од Пундев откако тој, Георги Кулишев и Никола Ѓеров ја напуштиле редакцијата на весникот Македонија Весникот излегува во неделата. Бил укинат од владата на Андреј Љапчев по убиството на Пундев .

Наводи
------

1. ↑  Гаджев, Иван, „Иван Михайлов (отвъд легендите)", Том I, София 2007, Университетско издателство „Свети Климент Охридски", стр. 163.
2. ↑  Куманов, Милен. „Македония. Кратък исторически справочник", София, 1993, стр. 45.
**„Лазар Личеноски"** — средно училиште во Скопје, Општина Центар. Во него се образуваат кадри од ликовната и применетата уметност и претставува единствено училиште од ваков вид во Македонија. Го носи името на познатиот македонски сликар Лазар Личеноски.

Основање и развој
-----------------

Училиштето е основано со акт на АСНОМ во 1945 година, тогаш како средно художествено училиште. Со решение на Министерството за просвета на Народна Република Македонија на 14 ноември 1950 година, училиштето е верифицирано како *училиште за применета уметност*. Од 1980 година училиштето го носело името „2 Август". Со решение за промена на името од 22 декември 1993 година, училиштето добило свој патрон, и сега го носи името на познатиот македонски сликар Лазар Личеноски.

Учество на натпревари
---------------------

Освоени награди
---------------

Познати личности кои учеле во ова училиште
------------------------------------------

* Благоја Николовски, сликар
* Марјана Станојковска, победничка на Мис Бикини на Универзумот во 2005
* Елена Сајковска, сликар
* Хелена Роза, ТВ водител, модел, новинар

elena luka

Надворешни врски
----------------

* Мреж. место на училиштето Архивирано на 27 мај 2011 г.
* Портал за основните и средните училишта во Македонија Архивирано на 16 октомври 2011 г.

|  |  |
| --- | --- |
| Stub icon | *Оваа статија училиште во Македонија е никулец. Можете да помогнете со тоа што ќе ја проширите.** п
* р
* у
 |
**Драгица Кресоја** (родена на 13 август 1986

) — македонска ракометарка од српско потекло.

Таа добила македонско државјанство во 2007. Поради тоа што не ѝ било дозволено да настапи за женската ракометна репрезентација на Македонија на светското првенство во ракомет за жени во 2007 година во Франција, таа дебитирала за Македонија дури во 2008 година, на европското првенство во ракомет за жени 2008 чијшто домаќин била Република Македонија.

Игра на позицијата среден бек.

Кресоја своите почетоци ги имала во РСК Пролет во 1996, по што во 1997 преминала во белградскиот РК ОФК Београд, а во 2004 преминала во унгарскиот РК Ференцварош. Во 2005 играла за РК Наиса од Ниш, по што во 2006 преминала во РК Кометал Ѓорче Петров од Скопје. Сега игра во Француската ракометна лига, во клубот ХАЦ Авр. Со ХАЦ Авр, во сезоната 2011/12 таа го освоила ЕХФ Челинџ Купот.

Таа е висока 175 cm и тешка 64 килограми.

Наводи
------

1. ↑  Dragica Kresoja igra za Makedoniju (српски)

Надворешни врски
----------------

* Официјално мрежно место Архивирано на 22 март 2012 г.
**Европски фонд за бегалци** (ЕРФ) — фонд дизајниран да го олесни споделувањето на финансиските трошоци за прием, интеграција и доброволна репатријација на бегалците меѓу земјите-членки на Европската Унија. Во ЕРФ учествувале сите земји-членки на ЕУ, освен Данска. Фондот финансирал и национални и транснационални проекти, вклучително и обезбедување вештини и јазична обука за бегалците, подобрувања на капацитетите за прием и операции за преселување или преместување бегалци. На ЕРФ му биле доделени 630 милиони евра за финансирање во периодот 2008-2013 година. Фондот бил формиран во 2000 година, заменувајќи ги претходните ад хок мерки за финансирање. Во април 2014 година, ЕРФ, заедно со Фондот за европска интеграција и Европскиот фонд за враќање, бил заменет со Фондот за миграција и интеграција на азил (АМИФ) формиран за периодот 2014–2020 година.

Наводи
------

1. ↑  „European Refugee Fund". UNHCR. Посетено на 21 July 2015.
2. 1 2  „Refugee Fund". European Commission. Посетено на 21 July 2015.
3. ↑  Peers, Steve (2011). *EU Justice and Home Affairs Law* (3. изд.). Oxford: Oxford University Press. стр. 124. ISBN 978-0199604906.
4. ↑  „ECRE publishes note on the Asylum, Migration and Integration Fund". European Council on Refugees and Exiles. 29 May 2015. Архивирано од изворникот на 6 September 2015. Посетено на 21 July 2015.
Едвард Кенеди
Гробот на Едвард Кенеди
**Едвард Мур "Тед" Кенеди** (22 февруари 1932

 - 25 август 2009

) бил американски сенатор од Масачусетс и член на Демократската партија. Од ноември 1962 до неговата смрт, Кенеди извршил девет мандати во Сенатот. Според времетрањето на неговата сенаторска кариера тој е трет по ред сенатор во историјата на САД. Тој бил најпознат по неговата искреност и ефикасност како сенатор. Долго време бил најистакнатиот член на семејството Кенеди. Тој бил син на Џосеф Кенеди, најмлад брат на претседателот Џон Кенеди и на сенаторот Роберт Кенеди (двајцата жртви на атентати) и татко на конгресменот Патрик Кенеди.

За првпат во Сенатот бил избран во 1962 година за да го пополни испразнетото сенаторско место кое претходно го заземал неговиот брат Џон. Во 1964 бил избран за шестгодишен мандат. Бил избиран уште седум пати потоа сè до неговата смрт. Во 1969, по еден сообраќаен инцидент кој резултирал со смрт на Мери Џо Копешни, Кенеди признал дека е виновен за напуштањето на местото на несреќата, а инцидентот значително ги намалил неговите шанси за некогаш да стане претседател на САД. Неговиот единствен обид за кандидирање на американските претседателски избори во 1980 година резултирал со пораз на конценцијата на Демократската партија од страна на тогаш актуелниот претседател Џими Картер.

Познат бил по своите говорнички вештини, неговите најпознати говори биле во 1968 во пофалба за неговиот брат Роберт и во 1980 на Националната конвенција на Демократската партија. Бил познат и како „лав на Сенатот" поради неговата долгогодишна работа. Повеќе од 300 предлог закони на Кенеди и на неговиот персонал биле стапиле во сила. Тој бил познат по работата со републиканците и во пронаоѓањето компромиси меѓу сенаторите со различни ставови. Кенеди одиграл важна улога во донесувањето на многу закони, вклучувајќи ги и законите за имиграција, за истражување на рак, за здравствено осигурување, за апартхејдот, за луѓето со посебни потреби, за дискриминација, за СИДА-та, за граѓанските права, за здравствено осигурување, за образованието и за волонтирањето. Во 2000-тите, тој предводел неколку неуспешни иницијативи поврзани со имиграциската политика. Сѐ до неговата смрт, тој продолжил да работи на закони поврзани со здравственото осигурување, што честопати се нагласува дека претставува негово „животно дело".

Во мај 2008, Кенеди бил дијагностициран со малигнен тумор на мозокот кој ги ограничил неговите појавувања во Сенатот. Починал на 25 август 2009 година, во неговиот дом во Масачусетс.

 *Оваа статија за политичар/ка од САД е никулец. Можете да помогнете со тоа што ќе ја проширите*.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 68969344
* LCCN: n79091168
* ISNI: 0000 0001 0912 0568
* GND: 11877705X
* SELIBR: 193310
* SUDOC: 030167558
* BNF: cb121639331 (податоци)
* BIBSYS: 90690141
* MusicBrainz: aa1a62ca-f027-426e-810f-63556da55434
* NLA: 35266010
* NDL: 00445464
* NKC: skuk0000669
* US Congress: K000105
* BNE: XX1330326
* CiNii: DA04174750

 |

 |
**Владимир Кецмановиќ** (српски: *Vladimir Kecmanović*; 1972, Сараево, СФР Југославија) — српски писател.

Животопис
---------

Владимир Кецмановиќ е роден во Сараево, во 1972 година. Во родниот град ги завршил основното и средното училиште. Во 1997 година дипломирал на Филолошкиот факултет во Белград, на отсекот за општа книжевност со теорија на книжевноста. Кецмановиќ живее и работи во Белград, како сопственик и уредник на издавачката куќа „VIA" и како колумнист во весникот „Политика". Исто така, повремено пишува за повеќе медиуми во Србија и во странство.

Творештво
---------

Кецмановиќ работи на сценарио за втората сезона на серијата Сенки над Балканот заедно со Драган Бјелогрлиќ.
Кецмановиќ се појавил на книжевната сцена во 1990 година, кога за расказот Хистерија" ја добил наградата „Иво Андриќ" на конкурсот објавен во весникот *Oslobođenje*. Во 1999 година го објавил романот „Последната шанса" (*Последња шанса*), а две години подоцна се појавил романот „Содржината на шуплината" (*Садржај шупљине*). Тој составил избор на делата на Душан Радовиќ и на Душан Петричиќ, како дел од книгата „Душковата куќа" (*Duškova kuća*) која во 2004 година, на Белградскиот саем на книгата била прогласена за книга на годината. Во 2007 година го објавил романот „Феликс", кој влегол во најтесниот избор за НИН-овата награда за роман на годината и ја освоил наградата „Бранко Ќопиќ" на Српската академија на науките уметностите. Во 2008 година постигнал голем успех со романот „Топот беше жежок" (*Топ је био врео*) за чиј нацрт ја добил стипендијата на Фондацијата „Борислав Пекиќ" за роман во создавање. Исто така, романот влегол во најтесниот избор за НИН-овата награда и ја добил наградата „Меша Селимовиќ", а според него бил снимен истоимениот филм. Во 2011 година го објавил романот „Сибир", а во 2012 година збирката раскази „Ѕидовите што се уриваат" (*Зидови који се руше*). Истата година, заедно со историчарот Предраг Марковиќ, ја објавил книгата „Тито, поговор". Неговите дела се преведени на англиски, француски, германски, украински и романски јазик. Кецмановиќ е член на групата „П 70" и на Српското книжевно друштво.

Според оцената на Миљенко Јерговиќ, Кецмановиќ „во својот потенцијал е навистина голем писател, еден од оние по кои би можела да се памети српската книжевност од првата половина на овој век", а Бојан Босиљчиќ делото на Кецмановиќ од почетокот на XXI век го споредува со она на Црњански од првата половина на XX век.

Наводи
------

1. 1 2  Vladimir Kecmanović, *Top je bio vreo* (šesto izdanje). Beograd: Laguna, 2014, стр. 285-286.
2. ↑  Vladimir Kecmanović, *Top je bio vreo* (šesto izdanje). Beograd: Laguna, 2014.
**Да живее Мексико** (шпански: *¡Que viva México!*, руски: *Да здравствует Мексика!*) - советски филм во режија на Сергеј Ејзенштајн. Главните улоги ги играат: Сергеј Бондарчук и Григориј Александров. Филмот започнал да се снима во 1930 година, но не бил завршен, а подоцна бил реконструиран и прикажан дури во 1979 година. Како светски познат автор, Ејзенштајн емигрирал во САД, но откако не успеал да реализира некои свои проекти во Холивуд, тој заминал во Мексико, каде започнал да го снима овој филм, замислен како сага за мексиканската историја и култура. Подоцна, по налог на Сталин, поголемиот дел од снимениот материјал бил уништен.

Наводи
------

1. ↑  РТС (пристапено на 1.2.2019)
**Владимир Лисин** (роден на 7 мај 1956

 во Иваново) е руски тајкун од челичната индустрија. Тој се смета од страна на магазинот *Forbes* за најбогат човек во Русија и 14 најбогат во светот. Неговото богатство се проценува на околу 24 милијарди американски долари.

Лисин е член на одборот директори на Новолипетскиот комбинат и нејзин претседател од 1998 година. Во 1979 година дипломирал на Сибирскиот металуршки институт, а во 1989 година станал магистер.

Наводи
------

1. ↑  „Profile of Vladimir Lisin on Forbes.com". *Forbes*. March 2011. Архивирано од изворникот на 2011-07-06. Посетено на 25 March 2011.CS1-одржување: бот: непознат статус на изворната URL (link)
Гурабии
**Гурабија** (азербејџански: قورابیه Qurabiyə, турски: Курабие, арапски: غريبة, албански: Курабие, босански Гурабија, грчки: κουραμπιές, бугарски: курабия, персиски: قرابیه) — бисквит од типот на мало колаче, обично направен со бадеми.

Историја
--------

Се чини дека колачињата имаат свое потекло од Персија од 7 век, денешен Иран, кратко време откако употребата на шеќер стана релативно честа појава во регионот. 

Гурабиите се појавуваат во отоманската кујна во XV век и потеклото на зборот може да биде турски.

Регионални варијации
--------------------

### Иран

Во Тебриз, тие се направени од бадемово брашно, шеќер, белка од јајце, ванила, маргарин и ф'стаци. Се сервираат со чај, кои обично се поставуваат на врвот на чашата за чај, за да се направат  меки пред јадење.

### Грција

Курабидес
Курабидес или курабиетес (грчки: κουραμπιέδες) личат на лесен леб, обично направен со бадеми. Курабидес понекогаш се направени со ракија, обично Метакса, за арома, иако ванила, мастика или розова вода се исто така популарни. Во некои региони на Грција, божиќните гурабии се украсени со зачин од каранфилче вградени во секој бисквит. Курабидес се обликувани или во полумесеци или топки, а потоа печени додека не добијат златеста боја Тие обично се посипуваат во прав шеќер додека сè уште е жешко, формирајќи богат слој од путер и шеќер. Курабидес се особено популарни за специјални прилики, како што се Божиќ или крштевки.

### Бугарија

Гурабии е името на овие слатки во бугарската кујна и многуте видови колачиња, популарна слатка сорта. Особено за време на сезона, и разновидноста на џемови произведени преку новата година со шеќер во прав, украсени со симпатични форми се нарекуваат масленки.

Турски гурабии

Наводи
------

1. ↑  „History of Cookies - Cookie History". Whatscookingamerica.net. Посетено на 2015-02-27.
2. ↑  Muhammed bin Mahmûd-ı Şirvânî (2005). *15. yüzyıl Osmanlı mutfağı*. Gökkubbe. стр. 259. ISBN 978-975-6223-84-0.

Надворешни врски
----------------

* Рецепти
**Еба Ловенскиолд** (родена на 7 октомври 1977 година) е шведска новинарка и образовна активистка. Таа покрива филм и забава за шведски весници и списанија од Њујорк од 2008 година.

Заедно за подобро
-----------------

Таа е основач на фондацијата „Заедно за подобро", добротворна организација која работи за правото на детето на образование. Преку фондацијата, Еба гради и поддржува училишта за непривилегирани деца во Доминиканската Република. Еба го започнала проектот откако се одморала на островот кога разорниот земјотрес го погоди Хаити во 2010 година. Добротворната организација финансирала изградба на три училишта.

Наводи
------


1. ↑  Ernryd, Lukas (10 July 2013). „Katastrofen fick henne att agera - Kristianstadsbladet".
2. ↑  „Långläsning: Ebba bytte vardag – från NYC till Dominikanska Republiken". Архивирано од изворникот на 2016-08-27. Посетено на 2016-09-27.
**Да се преживее Божиќ** (англиски: *Surviving Christmas*) - американски филм (од жанрот комедија), во режија на Мајк Мичел. Главните улоги во филмот ги толкуваат: Бен Афлек, Кристина Еплгејт, Џејмс Гандолфини и Бил Мејси.

Содржина
--------

Се приближува Божиќ, а осамениот Дру не сака да остане сам за време на празникот. Тој се присетува на детството и на божиќната прослава во кругот на семејството, но набргу наидува на пречка: во куќата во која живеел како дете не ги наоѓа своите родители, туку семејството Валкос...

Наводи
------

1. ↑  „Да се преживее Божиќ", *Вест*, година XVII, 6,7 и 8 јануари 2017, стр. 32.
**Владимир Георги Спасов** (1933, Велес) — македонски сликар.

Животопис
---------

Спасов е роден во Велес, во 1933 година. Во 1963 година завршил Виша педагошка школа во Скопје, ликовна насока со историја на уметноста. До пензионирањето во 2000 година, работел како артист/аниматор во Македонската телевизија.

Творештво
---------

Спасов учествувал во поголем број групни изложби во Македонија и во странство.
На 28 октомври 2014 година, во Музејот на градот Скопје била отворена ретроспективна изложба на Спасов, со наслов „Мојот ликовен ракопис", а на која биле прикажани педесетина дела, создавани од 1950 до 1980 година, во различни техники.

Наводи
------

1. ↑  „Ретроспектива на Владимир Георги Спасов во Музејот на градот Скопје", *Дневник*, година XVIII, број 5602, вторник, 28 октомври 2014, стр. 22.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**„Да се дојде и да се остане"** (српскохрватски: *Доћи и остати*) — југословенски филм од 1965 година, во режија на Бранко Бауер. Улогите ги играат: Војислав Миќовиќ, Драгомир Бојаниќ Гидра, Коле Ангеловски, Мија Алексиќ итн.

Синопсис
--------

Во потрага по подобар живот, тројца селани, Радован, Јеремија и Гаша заминуваат во големиот град. Наспроти нивните очекувања, таму ги дочекуваат тешкотии и искушенија. Радован учи во вечерното училиште и успева да се снајде во новата средина, Јеремија се враќа во селото, а по неуспешната љубов Гаша заминува со еден свој врсник да ја бара среќата на друго место.

Наводи
------

1. ↑  Доћи и остати (пристапено на 8.5.2022)
**„Кочо Рацин"** — средно училиште во Општина Ѓорче Петров, Скопје.

Основање и развој
-----------------

Гимназија со паралелки на економско училиште „Кочо Рацин" е формирано во 1963 г. во монтажна барака од англиски тип која е изградена како временски објект со помош на странските земји кои помогнале на изградбата на Скопје по катастрофалниот земјотрес и е сместено во општината Ѓорче Петров. Со реализација на мрежата за насочено образование во 1982/83 г. паралелките се од текстилна и кожарска струка. Во 1994/95 г. повторно се воведуваат гимназиски паралелки па до денес бројат 19 гимназиски и 12 од текстилна струка.

Учество на натпревари
---------------------

Освоени награди
---------------

Познати личности кои учеле во ова училиште
------------------------------------------

* Сокол Митровски - поранешен градоначалник на Општина Ѓорче Петров

Познати личности кои предавале во ова училиште
----------------------------------------------

Наводи
------

1. ↑  Листа на средни училишта во кои е застапено стручното образование во Република Македонија

Надворешни врски
----------------

* Мрежно место на училиштето
* Портал за основните и средните училишта во Македонија Архивирано на 16 октомври 2011 г.
* Официјално мрежно место на Министерството за образование и наука

|  |  |
| --- | --- |
| Stub icon | *Оваа статија училиште во Македонија е никулец. Можете да помогнете со тоа што ќе ја проширите.** п
* р
* у
 |
**„Давење со броеви"** (англиски: *Drowning by Numbers*) — холандско-британски филм од 1988 година, режиран од Питер Гринавеј. Главните улоги ги играат: Џоан Плоурајт (Joan Plowright), Џулиет Стивенсон (Juliet Stevenson), Џоули Ричардсон (Joely Richardson), Бернард Хил (Bernard Hill) и Џејсон Едвардс (Jason Edwards).

Синопсис
--------

Средовечната госпоѓа Сиси Колпитс (ја игра Плоурајт) го дави својот пијан маж во корито со вода, откако го начекува како врши прељуба. За да го прикрие убиството, таа бара помош од Маџет (го игра Хил), кој издава документ дека нејзиниот маж се удавил случајно. Маџет чувствува наклонетост кон госпоѓата и за својата помош очекува соодветна противуслуга. По некое време, и ќерката на Сиси, која исто така се вика Сиси (ја игра Стивенсон), го дави сопругот во морето, а Маџет повторно го прогласува убиството како случајна смрт, очекувајќи дека така ќе ја заведе Сиси. Најпосле, и внуката Сиси (ја игра Ричардсон) го убива нејзиниот сопруг во базенот, а Маџет повторно потпишува дека се работи за случајна смрт. Се разбира, полицијата започнува истрага и угледот на Маџет е доведен во прашање. На крајот од филмот, трите жени го канат Маџет да се повозат со чамец и заминуваат на средината од езерото. Најпрвин, тие ги фрлаат урните со пепелот во водата, потоа го соблекуваат Маџет и најпосле го напуштаат чамецот, оставајќи го Маџет, кој не знае да плива.

Наводи
------

1. ↑  IMBd, Drowning by Numbers (1988) (пристапено на 15.12.2017)
Спомен-плоча посветена на Димче Хаџипоповски во Битола
Спомен плоча на местото каде што е разбиен Битолскиот партизански одред „Пелистер"
**Димче Хаџипоповски** (Буф,  1922
 - Лавци (Битолско), 3 мај 1942

) — македонски комунист, учесник во НОВ.

Животопис
---------

Роден е во леринското село Буф во 1922 година. По влегувањето на бугарските единици, Хаџипоповски бил повикан на воена служба. Заминал да го отслужи воениот рок, но се симнал на првата станица и заедно со уште дваесет луѓе стапил во контакт со Кочо Десано и му се приклучил на партизанскиот одред „Пелистер". Таму обучувал други партизани да користат огнено оружје. Во мај 1942 година партизанскиот одред бил опколен над селото Ореово од фашистичкиот непријател. Во битката, покрај Димче Хаџипоповски загинале и Таки Даскало, Јоска Јорданоски-Сандански, Ордан Михајлоски, Елпида Караманди и Мара Јосифовска.

Поврзано
--------

* Битолски партизански одред „Пелистер"

Наводи
------

1. ↑  Владо Стрезовски, Ѓорѓи Димовски-Ласков, „7. македонска бригада и 49. дивизија на НОВJ", Битола, 1987, 21-22 стр.
2. ↑  „Битолските народноослободителни партизански одреди", Битола, 1982.
**Димче Стефанов Петровски - Три** ( 1906
 во Скопје — 13 ноември 1944

 во Скопје) — македонски партизан, борец за слобода на Македонија и учесник во НОВ.

Животопис
---------

Завршил основно училиште, а потоа изучил занает. Работел како бравар. Уште пред војната бил меѓу напредните работници, учествувајќи во штрајковите и низа други акции организирани од страна на работничката класа. Летото 1944 година стапил во редовите на ударните групи и дејствувал на теренот на Скопје. Во тоа време диверзантските групи играле мошне значајна улога во борбата против окупаторот. Ѝ припаѓал на ударната група составена од три доброволци. Оттука го добил и прекарот *Три*. Постојано учествувал во уништување на германски камиони, магацини и резервоари за бензин, минирање на воени објекти, сечење на телефонски линии и слично. Покрај извршените акции, ударните групи секојдневно испраќале известувања за германските сили до народнослободителните единици што дејствувале во близина на Скопје. На 13 ноември, кога бил извршен нападот за ослободување на Скопје, водел групи борци на укрепените германски пунктови и бил активен учесник во борбите. Во таква борба кај скопската железничка станица, храбро загинал пред хотелот „*Пелистер"*.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 233. На `|first=` му недостасува `|last=` (help)
Логото на Езел
**Езел** (турски **Ezel**) е турска серија. Серијата е снимана во Кипар и во Турција. Во главните улоги се Кенан Имирзалиоглу, Чансу Дере, Јигит Озшенер и Бариш Фалај.

Содржина
--------

Омер Учар е едноставен, млад човек, посветен на своето семејство ,но и на тројца пријатели кои ги познава уште од детството. Но и на Ченгиз се најдобри пријатели кои ги смета за сопствени браќа и за кои би го дал животот , а преубавата Ејшан е љубовта на неговиот живот .

По долгото останување во армијата , Омер се враќа дома воИстанбул, среќен што најпосле ќе ја запроси жената од своите соништа и со неа ќе основа семејство. Меѓутоа, судбината му го смени патот – за време на неговото отсуство, неговите пријатели измислиле и спровеле итар план за грабеж во казино, убивајќи еден чувар и оставајќи доволно лажни докази кои ќе го обвинат и осудат Омер на доживотен затвор. Додека неговите пријатели со милионите си ги граделе работните и приватните кариери, Омер во затворот преживувал пекол. Освен тоа што секојдневно размислуваше за предавството од своите пријатели и нивните лажни сведоштва,Омер е физички злоставуван од директорот и чуварите на затворот, уверени дека ќотекот ќе помогне да дознаат каде тој и неговите пријатели ги сокриле украдените пари. Во последната борба Омер добива страшни повреди, но со помош на Рамиз,неговиот ментор и моќен мафијаш, успева да побегне од затворот. Неговото унакажано и непрепознатливо требаше итно да се оперира, а заедно со промената на лицето дојде и промената на личноста – Омер станува Езел Бајрактар, млад и успешен стопанственик, специјализиран за разни борбени техники и читање на намерите на луѓето, и еден успешен коцкар.

По 12 години поминати во страдање, неговата омраза кон пријателите е се посилна, па се одлучува како потполн странец да го посети Кипар за да им се освети.

```
Глумци || Ликови во серијата

Кенан Имирзалиоглу || Езел Бајрактар
```

```
Џансу Дере || Ејшан Тезџан Атај
```

```
Ипек Билгин || Мелиха Учар
```

```
Јигит Ошенер || Џенгиз Атај
```

```
Бариш Фалај || Али Киргиз
```

```
Тунцел Куртиз || Рамиз Караески
```

```
Салих Калијон || Сердар Тезџан
```

Поврзано
--------

* *Ezel*  на Семрежната филмската база на податоци
* Архивирано на 4 мај 2011 г.
* Архивирано на 28 декември 2010 г.
**„Добар ветар, Сина птицо"** (српскохрватски: *Добар ветар, Плава птицо*) — југословенско-советски филм за деца од 1967 година, во режија на Михаил Ершов. Сценариото го напишале Станислава Борисављевиќ, Федор Шкубоња и Јуриј Принцев, а по истоимениот роман на Берислав Косиер. Главните улоги ги играат: Борис Амарантов, Деметер Битенц, Радмила Караклајиќ и Витали Доронин. Премиерата на филмот била одржана на 7 декември 1967 година.

Синопсис
--------

Во филмот се прикажуваат доживувањата на припадниците на различни народи, победници на меѓународниот конкурс по географија, а кои пловат со едреникот „Сина птица" по Јадранското Море. Меѓу децата се развива пријателство, а како резултат на тоа се и сложните постапки во сите опасни состојби со кои се соочуваат за време на пловидбата.

Наводи
------

1. ↑  РТС, Добар ветар, Плава птицо (пристапено на 9.4.2023)
2. ↑  РТС, Добар ветар, Плава птицо (пристапено на 9.4.2023)
Оваа статија се однесува на Гибралтарскиот проток.  За британската прекуморска територија Гибралтар, погл. Гибралтар.  
Гибралтарскиот проток од вселената (лево е Пиринејскиот Полуостров) (НАСА)
**Гибралтарски Проток** (арапски: مضيق جبل طارق, шпански: *Estrecho de Gibraltar*) — проток кој ги поврзува Атлантскиот Океан и Средоземното Море, a ги раздвојува Шпанија и Гибралтар во Европа од Мароко во Африка.

Името доаѓа од арапското Џебел Тарик што значи планината Тарик и се однесува на умајадскиот берберски војсководец Тарик ибн-Зијад кој го предводел арапското освојување на Шпанија во 711 г.

Во најтесниот дел, ширината на морето е 13 км. Длабочината варира помеѓу 300 и 900м. Помеѓу двата континента има постојана траектна линија.

На северната страна на протокот се Шпанија и Гибралтар, а на јужната се Мароко и Сеута, која е шпанска енклава во Северна Африка. Карпите околу протокот во антиката биле познати како „Херкулови Столбови". Во околината има неколку мали острови за кои се води територијален спор меѓу Шпанија и Мароко.

Поврзано
--------

* Гибралтар
* Гибралтарски Залив
* Пиринејски Полуостров
* Алборанско Море

Наводи
------

1. ↑  Gibraltar port website Архивирано на 3 јануари 2008 г. retrieved 10 јуни 2007.
2. ↑  See Robinson, Allan Richard and Paola Malanotte-Rizzoli, *Ocean Processes in Climate Dynamics: Global and Mediterranean Examples*. Springer, 1994, p. 307, ISBN ISBN 0-7923-2624-5.
3. ↑  Tremlett, Giles, "Moroccans seize Parsley Island and leave a bitter taste in Spanish mouths" - *The Guardian*, 13 јули 2002.

|  |  |
| --- | --- |
| Stub icon | *Оваа статија / од областа на географијата е никулец. Можете да помогнете со тоа што ќе ја проширите.** п
* р
* у
 |
**Дин Ата** е британски поет со кипарско-грчко и карипско потекло. Весникот „*The Independent"* го наведува како еден од 100-те највлијателни ЛГБТ лица во Велика Британија. Во 2012 година, неговата поема „Јас не сум ничиј нигер", напишана како одговор на употребата на расната лажливост од страна на убијците на Стивен Лоренс, постигна голема покриеност на друштвените мрежи и бил запишан во *„Гардијан"*.

Роден од грчка мајка и Јамајканец татко, тој заработил диплома (2006) по филозофија и англиски јазик на Универзитетот во Сасекс, каде што бил претседател на Африканското карипско друштво. Неговата поезија, која често се занимава со прашања за идентитет и социјална правда, е прикажана на Би-би-си радио 4, и бил наложен да пишува за музеи и галерии, вклучувајќи го и музејот Китс Хаус, Националната галерија за портрети во Лондон, Тејт Британија и Тејт Модерн. Во 2018 година, Ата служел како судија за наградата Би-би-си за млади писатели.

Во 2019 година бил објавен романот во стихови на Ата, „*Црното фламинго"*, во издание на Хачет Велика Британија. За *„Црното фламинго"*, Ата бил еден од двајцата добитници на наградата за книги „Стоунвол 2020" во категоријата „Деца и млади возрасни".

Книги
-----

* *I Am Nobody's Nigger*, Westborne Press, 2013
* *The Black Flamingo*, Hachette UK, 2019

Наводи
------

1. ↑  „The IoS Pink List 2012".
2. 1 2  Isaac-Wilson, Stephen (11 January 2012). „Dean Atta: meet the iPhone poet". *The Guardian*.
3. ↑  "Dean Atta", Spotlight on: alumni stories, University of Sussex.
4. ↑  Farnsworth, Stephanie (22 April 2017). „Poetry provides optimism".
5. ↑  „Dean Atta - Wasafiri Magazine". Архивирано од изворникот на 2018-09-25. Посетено на 2021-04-23.
6. ↑  „BBC - The BBC Young Writers' Award 2018 – Listen to the shortlist". *BBC*.
7. ↑  HCHO (2020-01-27). „"When Aidan Became a Brother" and "The Black Flamingo" win 2020 Stonewall Children's and Young Adult Literature Award". *News and Press Center* (англиски). Посетено на 2020-06-13.

Надворешни врски
----------------

* Официјална страница Архивирано на 8 ноември 2020 г.
**Гимоџанските јазици** сочинуваат подгрупа на гонганско-гимоџанските јазици, дел од групата на северноомотските јазици, кои пак се дел од афроазиските јазици. Јазиците се зборуваат во Етиопија.

Јазици
------

Јазиците во оваа група се:

гимоџански (13)
џанџероански (1)
јемски јазик
ометоанско-гимирански (12)
чарански (1)
чарански јазик
гимирански (1)
бенчејски јазик
ометоански (10)
централни (5)
дорзејски јазик
гамоанско-гофанско-давроски јазик
мелоански јазик
ојдански јазик
волајтански јазик
источни (3)
качамско-ганџулејски јазик
коретејски јазик
зајсетејски јазик
западни (1)
баскетоански јазик
малејски јазик

Наводи
------

1. ↑  Raymond G. Gordon, Jr, ed. 2005. *Ethnologue: Languages of the World*. 15th edition. Dallas: Summer Institute of Linguistics.
2. ↑  Етнолог за северноомотските јазици

Поврзано
--------

* Портал: Јазик

* Афроазиски јазици
* Омотски јазици

Надворешни врски
----------------

* Ethnologue за омотските јазици


|  |  |
| --- | --- |
| ɣ |  
*Оваа статија поврзана со афроазиските јазици е никулец. Можете да помогнете со тоа што ќе ја проширите*. |
**Гилетов Леден Гребен** — тесен леден гребен кој зафаќа вдлабнатина на брегот на Вилсон Хилс помеѓу полуостровот што ги содржи Холадеј Нунатак и Андерсоновиот полуостров. Мапиран од Геолошкиот институт на Соединетите држави од истражувања и воздушни фотографии на американската морнарица, 1960–63. Именуван од Советодавниот комитет за имиња на Антарктикот (US-ACAN) за капетанот Кларенс Р. Гилет, USCG, кој служел во операциите на USCGC, од декември 1966 до мај 1970 година.

Наводи
------

1. ↑  Гилетов Леден Гребен — Информативен систем за географски имиња (GNIS) на Геолошкиот топографски институт на САД (англиски)
**Евровизија 1956** е првата одржана евровизија. Се одржала на 24 мај, во Лугано, Швајцарија. Учествувале 7 држави: Швајцарија, Италија, Франција, Германија, Луксембург, Холандија и Белгија. Некои од земјите имале по двајца претставници кои пееле по една песна, а некои по еден претставник кој пеел две песни, па така вкупниот број на песни изнесувал 14. Секоја од земјите испратила по двајца судии кои гласале тајно, освен Луксембург кој поради финансиски проблеми ја овластил Швајцарија да постави свои судии. Победник на Евровизија 1956 е самиот домаќин Швајцарија со претставничката Лис Асиа со песната „Refrain".

Карта
-----

  Земји учеснички

|  |  |
| --- | --- |
| Stub icon | *Оваа статија за музика е никулец. Можете да помогнете со тоа што ќе ја проширите.** п
* р
* у
 |

 * п
* р
* у
 **Евровизија**

1956 ·
1957 ·
1958 ·
1959 ·
1960 ·
1961 ·
1962 ·
1963 ·
1964 ·
1965 ·
1966 ·
1967 ·
1968 ·
1969 ·
1970 ·
1971 ·
1972 ·
1973 ·
1974 ·
1975 ·
1976 ·
1977 ·
1978 ·
1979 ·
1980 ·
1981 ·
1982 ·
1983 ·
1984 ·
1985 ·
1986 ·
1987 ·
1988 ·
1989 ·
1990 ·
1991 ·
1992 ·
1993 ·
1994 ·
1995 ·
1996 ·
1997 ·
1998 ·
1999 ·
2000 ·
2001 ·
2002 ·
2003 ·
2004 ·
2005 ·
2006 ·
2007 ·
2008 ·
2009 ·
2010 ·
2011 ·
2012 ·
2013 ·
2014 ·
2015 ·
2016 ·
2017 ·
2018 ·
2019 ·
~~2020~~ ·
2021
2022 · ·
*2023*
**Емшер** — релативно мала река и притока на Рајна, која тече низ областа Рур во Северна Рајна-Вестфалија во западна Германија. Нејзината вкупна должина е 84 километри со просечен истек на устието во долна Рајна од 16 м3/s (кубни метри во секунда).

Изворот на **Емшер** е во Холцвикеде, источно од градот Дортмунд и тече западни низ Рур. Градовите долж Емшер се Дортмунд, Кастроп-Рауксел, Херне, Реклингхаузен, Гелзенкирхен, Есен, Ботроп, Оберхаузен и Динслакен, каде што реката се влева во Рајна.

Во географскиот центар на огромната индустриска област од 5 милиони жители, реката е биолошки мртва, бидејќи била користена како ***отворен канал за отпадните води*** од крајот на 19-от век. Поради тоа што постојано има движење на почвата од рударската индустрија, не било возможно да се одржи природниот тек на реката и затоа на двапати било поместено устието на реката кон север во Рајна. Голема модерна централа за третман на водата на нејзиното устие гарантира дека водата што влегува во Рајна е со прифатлив квалитет.

Од раните 1990-ти, огромен ***проект за обнова*** на реката **Емшер** е во фаза на изработка. За потполна обнова на реката, во моментов се гради огромна подземна цевка долж текот на реката. Првиот дел на реката, кој е цел на обновата е во Дортмунд. Вкупниот проект ќе чини неколку милијарди евра и ќе биде завршен во 2020 година.

Надворешни врски
----------------

* Страница за Емшер Архивирано на 2 октомври 2009 г.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * п
* р
* у
Притоки на Рајна |
| --- |
|  |
| Леви (западни) | **Алпска Рајна**: Рајн да Тума **·** Фордерајн **·**  **Висока Рајна**: Тур **·**  Тес  **·**  Глат  **·**  Аре **·**  Бирс **·**  Бирзих **·**  **Горна Рајна**: Ил **·**  Зауер **·**  Лаутер **·**  Квајх **·**  Шпејербах **·**  Ребах **·**  Зелц **·**  **Средна Рајна**: Нае **·**  Мозел **·**  Нете **·**  Бролбах **·**  Ар **·**  **Долна Рајна**: Ерфт | Карта на Рајна |
|  |
| Десни (источни) | **Алпска Рајна**: Хинтеррајн **·**  Плесур **·**  Ландкварт **·**  Ил **·**  Фруц **·**  Дорнбирнер Ах **·**  Брегенцер Ах **·**  **Висока Рајна**: Лајблах **·**  Шусен **·**  Ротах **·**  Радолфцелер Ах **·**  Вутах **·**  Визе **·**  **Горна Рајна**: Елц **·**  Кинцих **·**  Ренх **·**  Ахер **·**  Мург **·**  Пфинц **·**  Крајхбах **·**  Залбах **·**  Некар **·**  Вешниц **·**  Модау **·**  Мајна **·**  **Средна Рајна**: Виспер **·**  Лана **·**  Вид **·**  **Долна Рајна**: Зиг **·**  Вупер **·**  Дисел **·**  Рур **·**  Емшер **·**  Липе **·**  Уде Исел **·**  Беркел **·**  Шипбек
 |

 |
Географски координати: Координати: 38°43′N 8°5′W﻿ / ﻿38.717° СГШ; 8.083° ЗГД﻿ / 38.717; -8.083
Романија е држава во југоисточна Европа.

Граници
-------

Вкупната површина на земјата изнесува 238.391 км2 , и според тоа се наоѓа на 82 место по големина во светот. Граничи со Украина и Молдавија на североисток, со Унгарија и Србија и Црна Гора на запад и со Бугарија на југ (по должината на реката Дунав). Романија на исток има мал излез на Црно Море.

Главниот град Букурешт е најголемиот во државата со околу 2 052 000 жители.

Население
---------

Според пописот, вкупното население на Романија е околу 21,504,442 жители. Густината на населеноста е 93 км2 жители на квадратен километар.

Клима
-----

Источните и јужните Карпати минуваат низ централниот дел на земјата. Романија е најголемата држава во југоисточна Европа. Голем дел од романската граница граничи со Србија и Бугарија, односно со реката Дунав. Реката Прут ги дели Романија и Молдавија. Во Романија се влева реката Дунав кој ја прави втората најголема и најдобро зачувана делта во Европа.

Територијата на Романија е подеднакво покриена од планини и рамници. Карпатите доминираат во централна Романија и 14 врвови се со висина од над 2000 метри. Највисок врв во Романија е Молдавски Врв до висина од 2.544 метри. Позначајни низини се Влашка низина и Молдавија.

Климата во Романија е умереноконтинентална, со ладни зими и чести врнежи од снег и дожд. Летата се умерено топли.

Поврзано
--------

* Список на реки во Романија
* Список на планини во Романија
* Демографија на Романија
* Административна поделба на Романија

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Географија на Европа |
| --- |
|  |
| Суверени  држави | 
* Австрија
* Азербејџан
* Албанија
* Андора
* Белгија
* Белорусија
* Босна и Херцеговина
* Бугарија
* Ватикан
* Германија
* Грузија
* Грција
* Данска
* Ерменија
* Естонија
* Ирска
* Исланд
* Италија
* Казахстан
* Кипар
* Латвија
* Литванија
* Лихтенштајн
* Луксембург
* Македонија
* Малта
* Молдавија
* Монако
* Норвешка
* Обединето Кралство
	+ Англија
	+ Велс
	+ Северна Ирска
	+ Шкотска
* Полска
* Португалија
* Романија
* Русија
* Сан Марино
* Словачка
* Словенија
* Србија
* Турција
* Украина
* Унгарија
* Финска
* Франција
* Холандија
* Хрватска
* Црна Гора
* Чешка
* Шведска
* Швајцарија
* Шпанија

 |
|  |
| Делумнопризнаени | 
* Абхазија
* Јужна Осетија
* Косово
* Нагорно-Карабах
* Приднестровие
* Северен Кипар

 |
|  |
| Зависни  и др. територии | 
* Гернзи
* Гибралтар
* Ман
* Оланд
* Фарски Острови
* Џерси
* Шпицбершки Острови

 |
|  |
| Други целини | 
* Европска Унија

 |

 |
Емре Мор
**Емре Мор** (турски: *Emre Mor*; 24 јули 1997) — турско-дански професионален фудбалер кој игра како крило за шпанскиот клуб Селта Виго и Турската репрезентацијата.

Потекло
-------

Emre Мор е роден и израснат во Копенхаген во предградието Бренсхеј, во Данска од турски татко и мајка, која пак е по потекло од Македонија. Тој е поддржувач на Галатасарај. Мор говори дански и англиски. Тој не може да зборува турски.

Клупска кариера
---------------

### Рана кариера

На возраст од 16 години, во декември 2013, Мор бил на пробем тренинг во Сент-Етјен, но не добил договор.

### ФК Нордселанд

На 31 јануари 2015 година било потврдено дека Мор потпишал договор со ФК Нордселанд,

Мор на 28 ноември 2015 година го одиграл деби натпреварот.

### Борусија Дортмунд

При крајот на 2015 година Мор е поврзана со ФК Борусија Дортмунд. Дортмунд го потврдил потпишувањето на договорот на 7 јуни 2016 година, Тој имал 12 настапи во Лигата на Шампионите за Борусија Дортмунд во текот на 2016-17.

### Селта Виго

На 29 август 2017, Мор потпишал за шпанскиот клуб Селта Виго.

Статистика
----------

### Клубови

*Според податоците од 13 март 2018*.

| Клуб | Сезона | Лига | Куп1 | Други2 | Континентално3 | Вкупно |
| --- | --- | --- | --- | --- | --- | --- |
| Пој. | Гол. | Пој. | Гол. | Пој. | Гол. | Пој. | Гол. | Пој. | Гол. |
| Нордселанд | 2015-16 | 13 | 2 | — | — | — | 13 | 2 |
| ФК Борусија Дортмунд | 2016-17 | 12 | 1 | 3 | 0 | 1 | 0 | 3 | 0 | 19 | 1 |
| Селта Виго | 2017-18 | 23 | 1 | 4 | 0 | — | — | 27 | 1 |
| Вкупно во кариерата | 48 | 4 | 7 | 0 | 1 | 0 | 3 | 0 | 55 | 4 |

### Меѓународно


| Фудбалска репрезентација на Турција |
| --- |
| Година | Појавување | Голови |
| 2016 | 8 | 0 |
| 2017 | 7 | 1 |
| Вкупно | 15 | 1 |

Наводи
------

1. ↑  Borussia Dortmund sign Emre Mor as Turkish teenager snubs Liverpool
2. ↑  Borussia Dortmund sign Emre Mor for £5m... but who is the talented Turkish teenager?
3. ↑  Jesper Helmin (2016-02-11). „Emre Mor vælger tyrkisk landshold". *bold.dk* (дански). bold.dk Danmark ApS/Sport Publish OÜ. Посетено на 2017-02-27.
4. ↑  „Teen Emre Mor a great Euro 2016 hope and sign of Turkey's future tide turning | The National". Архивирано од изворникот на 2016-11-03. Посетено на 2016-10-05.
5. ↑  ONLINE, RP. „Emre Mor: Der "türkische Messi" spricht gar kein Türkisch" (германски). Посетено на 2018-08-28.
6. ↑  „St. Etienne tester ung Lyngby-duo". *bold.dk*. 12 December 2013.
7. ↑  „Stortalent bekræfter: Jeg skifter til FC Nordsjælland". *Tipsbladet*. 31 January 2015.
8. ↑  „Renders VS. Nordsjælland 1 - 0". *Scoresway*. 28 November 2015.
9. ↑  „Manchester United and Liverpool eye transfer swoop for Danish starlet Emre Mor". *Daily Mail*. 4 November 2015.
10. ↑  „Borussia Dortmund: Emre Mor becomes fourth summer signing". *BBC News*. 7 June 2016.
11. ↑  Stephen Uersfield (29 August 2017). „Celta Vigo sign Emre Mor from Borussia Dortmund". ESPN. Посетено на 29 August 2017.
12. ↑  Емре Мор на National-Football-Teams.com
13. ↑  "Fatih Terim – International Appearances". *RSSSF*. Retrieved 24 June 2012.

Надворешни врски
----------------

* Емре Мор – Профил на сајтот на УЕФА
* Емре Мор на soccerway
* Емре Мор на DBU
**Еагар** (грчки јазик: Οἴαγρος) е личност од старогрчката митологија.

Митологија
----------

Бил тракијски крал, син на Ареј или Хароп. Некои извори како негови родители ги споменуваат Пијер и нимфата Метона. Му се придружил на Дионис на неговиот поход на Индија, но пред сè останал запаметен како татко на Орфеј. Како мајка се споменува музата Калиопа и Полихимнија. Со една од нив,го имал и синот Лин, а му се припишува за син и Марсија, кој го имал со Хијагнида. Бил миленик на музите. Орфејовите сестри некогаш се нарекувале Еагриди, што значело музи. За Еагар пишувале Аполодор, Диодор, Хигин и Нон.

Извори
------


1. 1 2 3 4  -{Carlos Parada, 1997. Genealogical Guide to Greek Mythology}- -{Greek Mythology Link: Dictionary}-; -{Nyctimus to Orthosie}-
2. 1 2  Цермановић-Кузмановић, А. & Срејовић, Д. 1992. Лексикон религија и митова. Савремена администрација. Београд.
3. ↑  -{theoi.com: Mousa Kalliope}-
4. ↑  -{theoi.com: Mousa Polyhymnia}-
5. ↑  „-{Greek Myth Index: Oeagrus}-". Архивирано од изворникот на 2011-05-13. Посетено на 2018-02-24.
Во *„Елементите на логиката"* (1811), Вилијам Данкан ја комбинирал Локовата теорија на знаење со силогистичка логика.
Во филозофијата, **гносологијата** (позната и како **гносеологија** или **гностологија**) буквално значи проучување на гносис, што значи знаење или езотерично знаење. Самото изучување за гносис опфаќа голем број предмети, кои вклучуваат магија, ноетика, гностичка логика и логичен гностицизам, меѓу другите. Гносологијата е користена, особено од Џејмс Хачисон Стерлинг, да му се даде поимот на Јохан Готлиб Фихте за неговата сопствена верзија на трансценденталниот идеализам, „*Wissenschaftslehre*", што значи „Доктрина на знаење".

Во гносологијата на Емануел Кант, интуицијата зазема истакната положба и била претставема дека се појавува на две нивоа: на сензација и интелектуализација. Овде, таканаречениот „интелектус ектип" своето знаење за предметите го изведуваат од интуициите на нештата сами по себе без облици на интуиција, додека „интелектуалниот архетип" ги создава предметите на своето знаење преку чинот на размислување за нив. Емили Меднер извлекла од гносологијата на Кант заедно со кантиовата теорија на знаење за да одговори на „Зофрингиски предавања" на Карл Јунг, особено за да го критикува начинот на кој се замислува интуицијата како орган на знаење, способен да функционира со валидност и независност.

Поврзано
--------

* Епистемологија
* Гносиологија

Наводи
------

1. ↑  Haakonssen, Knud (2006), „Duncan, William", Во Haakonssen, Knud (уред.), *The Cambridge History of Eighteenth-Century Philosophy*, **2**, Cambridge University Press, стр. 1166
2. ↑  Krauth, Charles P. (1881). *A vocabulary of the philosophical Sciences*. New York: Sheldon & Company. стр. 682.
3. ↑  „Glossary of Psychology Terminology, Words and Phrases". Наводот journal бара `|journal=` (help)
4. ↑  Bertiaux, Michael (2007). *The Voudon Gnostic Workbook: Expanded Edition*. San Francisco, CA: Weiser Books. стр. 240. ISBN 9781578633395.
5. ↑  Albert Schwegler, *Handbook of the history of philosophy*, Edmondston & Co. 1879, p. 259.
6. ↑  Pilard, Nathalie (2018). *Jung and Intuition: On the Centrality and Variety of Forms of Intuition in Jung and Post-Jungians*. Oxon: Routledge. стр. 217–218. ISBN 9781782201304.
7. ↑  Pilard, Nathalie (2015). *Jung and Intuition: On the Centrality and Variety of Forms of Intuition in Jung and Post-Jungians*. London: KARNAC. стр. 216. ISBN 9781782201304.